**Návrh**

 **VYHLÁŠKA
Ministerstva životného prostredia Slovenskej republiky**
z ........... 2010

**o zozname zálohovaných obalov, ktoré nie sú opakovane použiteľné, a o výške zálohy za ne a o výške zálohy za zálohované opakovane použiteľné obaly**

Ministerstvo životného prostredia Slovenskej republiky podľa § 21 písm. a) zákona č. ..../2010 Z. z. o obaloch ustanovuje:

**§ 1**

Výška zálohu za zálohované opakovane použiteľné obaly na nápoje je

a) 0,13 eur za jeden obal pre opakovane použiteľné obaly na nápoje1) do objemu 2 000 ml vrátane, okrem obalov uvedených v písmene b),
b) 0,27 eur za jeden obal pre sklené opakovane použiteľné obaly na pivo2) s iným ako korunkovým uzáverom,
c) 40 eur pre opakovane použiteľné obaly na nápoje neuvedené v písmenách a) a b).

**§ 2**

(1) Zoznam zálohovaných obalov, ktoré nie sú opakovane použiteľné:

a) obaly z polyetyléntereftalátu (PET) na nápoje1) s objemom nad 500 ml,
b) obaly z polyetyléntereftalátu (PET) na vody3) s objemom nad 500 ml,

c) hliníkové plechovky na nápoje s objemom 250 ml,

1. hliníkové plechovky na nápoje s objemom 330 ml,
2. hliníkové plechovky na nápoje s objemom 500 ml.

(2) Výška zálohu za obaly uvedené v odseku 1 je 0 eur za jeden obal.

**§ 3**

Táto vyhláška nadobúda účinnosť ..... 2010.

–––––––––––––––––––––––––––––––––––––––––––––––––––––––––––––––––––––––––––
1) § 3 ods. 4 výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu Slovenskej republiky (oznámenie č. 195/1996 Z. z. ).
2) § 29 výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 10. augusta 2000 č. 2313/4/2000-100, ktorým sa vydáva hlava Potravinového kódexu Slovenskej republiky upravujúca nápoje (oznámenie č. 357/2000 Z. z.).
3) § 2 výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 10. augusta 2000 č. 2313/4/2000-100 (oznámenie č. 357/2000 Z. z.).